Μ.Α.Σ. Αργοναύτης Καλαμαριάς

Ο Μορφωτικός Αθλητικός Σύλλογος Αργοναύτης Καλαμαριάς είναι ελληνικό αθλητικό σωματείο που δραστηριοποιείται στην περιοχή της Καλαμαριάς, στο Νομό Θεσσαλονίκης, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1971, αγωνίζεται με χρώματα το μπλε και το λευκό και έχει ως έμβλημα την άγκυρα. Διατηρεί ενεργά τμήματα ποδοσφαίρου και καλαθοσφαίρισης.«Αθλητικοί Σύλλογοι Δήμου Καλαμαριάς», πληροφορίες στον επίσημο ιστότοπο του Δήμου.

 Τμήμα ποδοσφαίρου ανδρών 
 Ιστορική αναδρομή 
Το τμήμα ποδοσφαίρου του Αργοναύτη ανήκει στο δυναμικό της Ένωσης Ποδοσφαιρικών Σωματείων Μακεδονίας.«Ένωση Ποδοσφαιρικών Σωματείων Μακεδονίας», επίσημος ιστότοπος.

Κατά την αγωνιστική περίοδο 2013-14 αγωνίστηκε στη Γ' Κατηγορία Ε.Π.Σ.Μ. και συγκεκριμένα στον 3ο Όμιλο, καταλαμβάνοντας μετά το πέρας των αγωνιστικών του υποχρεώσεων τη 2η θέση της βαθμολογικής κατάταξης.

Την επόμενη χρονιά, 2014-15, συμμετείχε στο Πρωτάθλημα της Β' Κατηγορίας Ε.Π.Σ.Μ. και συγκεκριμένα στον 4ο Όμιλο, ωστόσο υποβιβάστηκε μετά το τέλος των αγωνιστικών του υποχρεώσεων.«Έσωσε την "παρτίδα" και παρέμεινε στη Β' κατηγορία η ΑΕ Μαρτίου», άρθρο στον ιστότοπο PameBala.gr, 6 Ιουνίου 2015.

 Τμήμα καλαθοσφαίρισης ανδρών 

 Ιστορική αναδρομή 
Ο Αργοναύτης αποτέλεσε ένα από τα ιδρυτικά σωματεία-μέλη της Ένωσης Καλαθοσφαιρικών Σωματείων Θεσσαλονίκης, της πρώτης Ένωσης που δημιουργήθηκε στην Ελλάδα (1976).«Ένωση Καλαθοσφαιρικών Σωματείων Θεσσαλονίκης» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την περίοδο 1976-77 συμμετείχε και στη διοργάνωση του Κυπέλλου Ελλάδος, τη δεύτερη που έλαβε χώρα.«Κύπελλο Ελλάδος Ανδρών 1976-1977» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 1979-80 κατόρθωσε να ανέλθει για πρώτη φορά στην ιστορία του στη Β' Εθνική Κατηγορία, παραμένοντας εκεί για τρία χρόνια.«Αργοναύτης Καλαμαριάς: Εκστρατεία ανόδου!» , αφιέρωμα στον ιστότοπο CobraSports.gr, 2011.«Η επιστροφή του Αργοναύτη», άρθρο στον ιστότοπο Sport24.gr, 25 Απριλίου 2013. Μεταξύ των παικτών που είχανε φορέσει την εποχή αυτή τη φανέλα του ήταν οι Γιώργος Δοξάκης,  Γιώργος Ζαφειρούδης, Παναγιώτης Ζωντός , Γεώργιος Φουτσιτζής, Σταμάτης Αγγελόπουλος και Σωτήρης Γιαννόπουλος.
Ηλιοπουλος Αλεξανδρος
Ακολούθησαν περίπου τρεις δεκαετίες στις τοπικές κατηγορίες, προτού ο σύλλογος της Καλαμαριάς καταφέρει την περίοδο 2010-11 να συγκεντρώσει 20 νίκες σε 30 αγωνιστικές του Πρωταθλήματος της Α' Κατηγορίας Ε.ΚΑ.Σ.Θ., εξασφαλίζοντας την άνοδο στη Γ' Εθνική.

 Επιστροφή στις εθνικές κατηγορίες (2011-2015) 
Στην αρχή της νέας του αυτής πορείας στα πρωταθλήματα πανελλαδικής εμβέλειας ο Αργοναύτης αποτέλεσε κομμάτι του 2ου Ομίλου Βορρά της Γ' Εθνικής Κατηγορίας για την περίοδο 2011-12.«Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη διάρκεια της χρονιάς, και με προπονητή το Γιώργο Κοντονάσιο, συγκέντρωσε 10 νίκες και 12 ήττες με αποτέλεσμα να καταταγεί στην 8η θέση της τελικής κατάταξης, εξασφαλίζοντας παράλληλα και την παραμονή του στην ίδια κατηγορία.«Αποτελέσματα 2ου ομίλου Βορρά (22η αγ.)», άρθρο στον ιστότοπο InfoBasket.gr, 13 Μαΐου 2012.

Την επόμενη αγωνιστική περίοδο, 2012-13, ο σύλλογος πραγματοποίησε μία νέα υπέρβαση.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας μεταφερθεί στον 1ο Όμιλο Βορρά, τον οποίο συνέθεταν 12 ομάδες, ο Αργοναύτης ολοκλήρωσε τις αγωνιστικές του υποχρεώσεις στην κορυφή του βαθμολογικού πίνακα με 18 νίκες και 4 ήττες απολογισμό.«Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 21 Απριλίου 2013. Η κατάκτηση του Πρωταθλήματος συνοδεύτηκε και από εισιτήριο επιστροφής στη Β' Εθνική Κατηγορία μετά από τρεις περίπου δεκαετίες. Προπονητές της ομάδας την επιτυχημένη αυτή χρονιά ήταν οι Γιώργος Καραμουσαλίδης, Θωμάς Καραγιάννης και Τάσος Στογιαννούδης.

Την επόμενη χρονιά, 2013-14, o Αργοναύτης από κοινού με 13 ακόμη ομάδες εντάχθηκε στον Όμιλο Βορρά της Β' Εθνικής.«Πρόγραμμα & Βαθμολογία Β' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την τεχνική ηγεσία του συλλόγου ανέλαβε για τη χρονιά αυτή ο Θόδωρος Αλμπάνης,«Φαβορί ο Αλμπάνης στον Αργοναύτη Καλαμαριάς» , άρθρο στον ιστότοπο BasketPlus.gr, 7 Οκτωβρίου 2013. τον οποίο αντικατέστησε τον Απρίλιο του 2014 ο Δημήτρης Χατζόπουλος.«Ανέλαβε ο Χατζόπουλος» , άρθρο στον ιστότοπο BasketWorld.gr, 4 Απριλίου 2014. Έχοντας συγκεντρώσει 12 νίκες και 14 ήττες, ο σύλλογος της Καλαμαριάς κατέλαβε τη 10η θέση της τελικής βαθμολογίας  αποφεύγοντας τον υποβιβασμό ως τυχερός ισοβαθμίας με την ομάδα του Αιγάλεω.«Β” Εθνική (Βορράς) – 26η αγωνιστική… Στη Γ” Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.«Στη Γ' Εθνική το Αιγάλεω», άρθρο στον ιστότοπο SentraGoal.gr, 4 Μαΐου 2014.

Την αγωνιστική περίοδο 2014-15, πάντα στα πλαίσια ομίλου 14 συλλόγων, η ομάδα της Καλαμαριάς κατετάγη στην 7η θέση του τελικού βαθμολογικού πίνακα με 13 νίκες και 13 ήττες.«Πρόγραμμα & Βαθμολογία Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Μαζί της ισοβάθμισαν οι Σ.Α. Στρατωνίου και Σ.Α.Α.Κ. Ανατόλια, οι οποίοι κατετάγησαν μία θέση υψηλότερα και μία θέση χαμηλότερα αντίστοιχα.

Το καλοκαίρι του 2015 ο Αργοναύτης απορροφήθηκε από την Greek Basketball Academy, με τη νέα ομάδα να συμμετέχει στο Πρωτάθλημα της Β' Εθνικής με την ονομασία Ε.Α.Κ. Θεσσαλονίκης (είναι επίσης γνωστή ως GBA-Αργοναύτης).«Πρεμιέρα για την ανδρική ομάδα της GBA-Αργοναύτης» , ανακοίνωση στον επίσημο ιστότοπο της Greek Basketball Academy, 1 Οκτωβρίου 2015.

 Διακεκριμένοι καλαθοσφαιριστές 
  Αλέξανδρος Ηλιόπουλος  
  Σωτήρης Γιαννόπουλος
  Γιώργος Δοξάκης 
  Γιώργος Ζαφειρούδης
  Παναγιώτης Ζωντός 
  Ηλίας Καλπακτσίδης
  Γεώργιος Φουτσιτζής

Παραπομπές

 Εξωτερικοί σύνδεσμοι 

 Κλειστό Δ.Α.Κ. Καλαμαριάς, πληροφορίες στον ιστότοπο Gipeda.gr.

Κατηγορία:Αθλητικοί σύλλογοι Θεσσαλονίκης
Κατηγορία:Δήμος Καλαμαριάς
Κατηγορία:Ποδοσφαιρικές ομάδες Ελλάδας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις αθλητικών συλλόγων το 1958
Κατηγορία:Ιδρύσεις ποδοσφαιρικών ομάδων το 1958
Κατηγορία:Ιδρύσεις ομάδων καλαθοσφαίρισης το 1971